cyanic-selkie/wikianc huggingface dataset:
Քեյթ Մարա
Կարիերա
2006 թվականի սկզբին Մարան պայմանագիր է ստորագրում William Morris Endeavor հանրահայտ դերասանական գործակալության հետ, այդ նույն ժամանակ Նյու Յորքյան «Daily News» լրագիրը Քեյթին ընդգրկում է «Ամերիկայի 10 առավել խոստումնալից դերասանուհիներ» ամենամյա ցուցակի մեջ ։ «Կապիտան Զում» ընտանեկան կատակերգությունում, գլխավոր դերերում Թիմ Ալեն և Քորթնի Քոքս, Մարան կատարում է դեռահաս աղջկա դեր, ով տիրապետում է տելեկինեզի, և «Մենք մի թիմ ենք» ֆիլմում, որը պատմում է իրական պատմության մասին՝ 1970 թվականին ավիաաղետում զոհված Հանտինգտոն (Արևմտյան Վիրջինիա նահանգ)քաղաքի Մարշալի համալսարանի ամերիկյան ֆուտբոլի թիմի և նրա մարզիչի և նոր թիմի կազմավորման դժվարությունների։ Քայթը խաղում է զոհված ֆուտբոլիստի հարսնացուի դերը։
2009 թվականի օգոստոսի 28-ին էկրան է բարձրանում «Բաց ճանապարհ» ֆիլմը, որում Քեյթ Մարան խաղում է Ջասթին Թիմբերլեյքի, ով քաղում է գլխավոր դերը, հերոսի ընկերուհուն։ «Անտուրաժ» հանրահայտ հեռուստասերիալի յոթերորդ եթերաշրջանում Մարան խաղում է Բրիտանիի դերը՝ «Ի»-ի ասիստենտի, սերիալի գլխավոր հերոսներից մեկի։ «Երկաթե մարդը 2» ֆիլմում, որի պրեմիերան Ռուսաստանում կյանում է 2010 թվականի ապրիլին, Քեյթը խաղում է երկրորդական պլանի դեր։
Ընտանիք
Քեյթ Մարայի ընտանիքը տիրում է «Նյու Յորք Ջայենթս» և «Փիթսբուրգ Սթիլերս» ֆուտբոլային ակումբներին։ Նրա նախապապերը՝ Թիմ Մարան (հոր կողմից) և Արտ Ռունին (մոր կողմից), հանդիսանում էին այդ ակումբների հիմնադիրները։ Ջոն Մարան՝ Քեյթի հորեղբայրը, այժմ հանդիսանում է «Նյու Յորք Ջայենթս» ակումբի համասեփականատերը և նախագահը, իսկ նրա հայրը զբաղեցնում է փոխ-նախագահի պաշտոնը։ Նրա կրտսեր քույրը՝ Ռունի Մարա, նույնպես է դերասանուհի է։
Անձնական կյանք
2010 թվականից հանդիպում էր դերասան Մաքս Մինգելայի հետ ։ Զույգը բաժանվել է 2014 թվականի օգոստոսին։
2015 թվականի սեպտեմբերին հաստատում է իր հարաբերությունները «Ֆանտաստիկ քառյակ» ֆիլմում իր խաղընկեր Ջեյմի Բելի հետ ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:1983 ծնունդներ Կատեգորիա:Փետրվարի 27 ծնունդներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
ԱՈՒԵ
ԱՈՒԵ (АУЕ, օգտագործվում է նաև А. У. Е. տարբերակով, «կալանավորական կենսաձևը միասնական է» («арестантский уклад един»կամ «կալանավորների գողական միություն» («арестантское уркаганское единство»), ենթադրաբար գոյություն ունեցող ռուսական ոչ պաշտոնական ավազակախմբերի միության անվանումը և նշանաբանը, որը բաղկացած է անչափահասներից (դեռահասներ, տղաներ և աղջիկներ) ։ Այս երիտասարդական համայնքը անչափահասների շրջանում քարոզում է Ռուսաստանի հանցավոր միջավայրի գողական հայեցակարգեր և բանտային հասկացություններ, պահանջում է պահպանել «գողերի վարքականոնը»՝ գումար հավաքելով «ընդհանուր ֆոնդի» համար՝ փոխարենը խոստանալով պաշտպանության ներկայում և ապագայում։
2011 թվական
Ոստիկանությունը հայտնաբերել է Ռուսաստանի Անդրբայկալյան երկրամասի Ներչինսկի շրջանի Պրիիսկովի գյուղում գործող մի խմբավորում, որը ներառում էր մոտ երկու տասնյակ մարդ, մի անգամ նրանք հարձակվել էին ապրանքային գրասենյակի վրա։ Առևանգիչները դաժանորեն ծեծել են պահակին, բայց շենքում գործել է ազդանշանային համակարգը, և նրանք ստիպված են եղել փախչել։ Պահակը կարողացել է ճանաչել հանցագործներից մեկին, իսկ քննիչները պարզել են հանցախմբի մնացած անդամների իսկությունը։ Պարզվել է, որ խմբավորման կազմում ներառվա են եղել 15-22 տարեկան դեռահասներ և երիտասարդներ հարուստ ընտանիքներից։ Խմբավորման անդամները գողական գաղափարները պարտադրել են իրենց դպրոցում և տարրական դասարաններում։ Ըստ թերթի՝ յուրաքանչյուր դասարանում նրանք ունեցել են «նայողներ», որոնք հարկ են հավաքել դասընկերներից «ընդհանուր ֆոնդի» համար։ Ըստ ոստիկանության տվյալների՝ «ընդհանուր ֆոնդից» որոշ միջոցներ փոխանցվել են խմբավորման՝ գյուղի տարածքում տեղակայված գաղութում գտնվող անդամներին ։
2013 թվական
Չիտայում տեղի են ունեցել զանգվածային անկարգություններ թիվ 6 արհեստագործական դպրոցում (ПТУ № 14) ։ Որոշ լրատվամիջոցներ նույնիսկ հայտնել են պատանդների առկայության մասին ։ Մոտ 100 ոստիկանների մասնակցության իրականացված գործողության արդյունքում ձերբակալվել են 30 պատանիներ (այդ թվում՝ 2 աղջիկ), շենքերին և կահույքին հասցվել է 1 միլիոն ռուբլու վնաս ։ Ըստ տեղական լրատվամիջոցների՝ իշխանությունները անկարգությունները կապել են ԱՈՒԵ-ի ազդեցության հետ     ։
Մալի Կունալեյ գյուղում Հաղթանակի օրվան նվիրված շքերթի ժամանակ ոստիկանությունը և հասարակությունը քարկոծվել են, երբ շքերթն անցնում էր տեղական ապաստարանի մոտով։ Ապաստարանի երեք տղա, որոնք դիտավորյալ քարեր են նետել հենց ոստիկանների ուղղությամբ, ձերբակալվել են (նրանցից երկուսը նախկինում բերման էին ենթարկվել ոստիկանություն, իսկ մեկը արդեն գտնվում էր հետաքննության փուլում)։ Տեղական հեռուստաընկերության հաղորդմամբ՝ 2013 թվականի մայիսի 27-ին վիրավորվել է երեք ոստիկան ։
2014 թվական
Չիտայում, «Արախլեյսկոե» ժամանակավոր բաժանմունքից ոստիկանության մայոր Տարաս Յակովենկոյի պատմածի համաձայն մի անգամ կալանավորման ժամանակ կալանավորվողը սկսել է բղավել՝ «ԱՈՒԵ։ Գողերին ազատություն» («АУЕ! Ворам свободу!»), և մոտ տասը մարդ անմիջապես մոտ է վազել ու փորձել հարձակվել Յակովենկոյի ու նրա գործընկերոջ վրա։ Յակովենկոն ստիպվա է եղել օդում կրակել, որպեսզի հարձակվողները հանդարտվեն, և կանչել է ՕՄՈՆ ։ Արդյունքում կալանավորվել են 1991-1993 թվականներին ծնված 8 երիտասարդներ, որոնք իրենց անվանել են ԱՈՒԵ։ Ոստիկաններն ծառայողական պարտականությունների կատարման ժամանակ իրենց վրա հարձակման մասին հաղորդում են գրել ։
2014 թվականին Շիլկա քաղաքի մանկատան 400 շրջանավարտներից 2-ն ինքնասպանություն էին գործել, իսկ ևս 2-ը կատարել են ինքնասպանության անհաջող փորձ։ Իրավապաշտպանները մահվան այս շարքը կապել են հանցավոր անցյալ ունեցող սաների՝ ԱՈՒԵ-ի անդամների կողմից մանկատան երեխաների սոցիալական նպաստների շորթման հետ։ Նոյեմբերին ոստիկանությունը հետապնդումից հետո կանգներցրել է լիցեյի «նայողի»՝ մանակատան շրջանավարտի մեքենան և բերման ենթարկել նրան։ Պարզվել է, որ վերջինս ունի բանկային հաշիվ, որտեղ պահել է մանկատան սաներից հավաքած գումարը։ Մեքենայի ղեկին եղել է նախկին բանտարկյալ, որը ձերբակալված է եղել սպանության համար։ Նա արագ փախել է, ութ պատանիներ շրջապատել են ոստիկաններին և մեքենան։ Նրանք ապակիներով կտրել են իրենց ձեռքի երակները և արյունը լցրել ճանապարհային ոստիկանության մեքենայի վրա ։
ԱՈՒԵ ավազակախմբերի տարածման մասին զեկուցել է Անդրբայկալյան երկրամասի դատախազությունը, ի դեմս անչափահասների և երիտասարդների մասին օրենքների կատարման վերահսկողության պետ Եվգենի Սինելնիկովի։ Մասնավորապես դատախազի հայտարարության մեջ նշվել է «ընդհանուր ֆոնդի» համար գումար հավաքելու և շորթումների մասին ։
Կազանում՝ Յուդինո գյուղի մերձակայքում, ըստ «Новая газетa»-ի, ԱՈՒԵ-ի տասնվեցամյա անդամները չափահաս քրեական հանցագործների հետ մի տղայից գումար են պահանջել։ Տղան հանդիպման է գնացել հոր հետ, ավազակները սպանել են տղային և հորը, վերցրել նրանց տան բանալիները, մտել այդ բնակարան, սպանել մորն ու թալանել տունը։ Հետագայում հետաքննությունն այդ խմբավորումը կապել է քաղաքում տաքսիստների երկու նախկին սպանությունների հետ ։
2015 թվական
Ուլան Ուդե քաղաքում՝ Սովետսկի շրջանում, 12-14 տարեկան մի տղա պարբերաբար ծեծի է ենթարկվել ԱՈՒԵ խմբավորման 13-14 տարեկան անդամների կողմից, որոնք նրանից պահանջել են ներդրում կատարել «ընդհանուր ֆոնդում»՝ բանտում պատիժ կրող անձանց համար. նրանից պահանջել է օրական 5-100 ռուբլի։ Տղան եղել է բոլորովին անպաշտպան։ Տեղի սոցիալական ծառայությունները և ակտիվիստները տղային փրկել են ինքնասպանության փորձից առաջ և գործ են հարուցել տեղի ոստիկանությունում ։
2015 թվականի մայիսին Ռուսաստանի Բորզյա քաղաքի բազմապրոֆիլ լիցեյում տեղի է ունեցել երկու ինքնասպանությունները՝ կապված ԱՈՒԵ խմբավորման հետ ։
2016 թվական
Չիտայի КСК թաղամասում ոստիկանությունը ձերբակալել է 17-ամյա երկու տղայի, որոնք սպանել են երեկոյան դպրոցի իրենց 17-ամյա դասընկերոջն ու նրա մորը, որովհետև կարում էին, որ մայրն իմացել է, թե իր որդին ում հետ էր պատրաստվում հանդիպել մեռնելուց առաջ։ Ոստիկանությունում նրանք խոստովանել են, որ իրենք պատկանում են ԱՈՒԵ-ին, բայց չեն կարողացել լրացուցիչ տեղեկություններ տրամադրել այդ հանցավոր կազմակերպության վերաբերյալ ։
Բուրյաթիայում ավազակները բանան գողանալու համար տղային գցել են պարկի մեջ, գիշերը նրան տարել անտառ, հետո բերել են հետ, հագցրել կանացի հագուստ և ծեծել։ Տեղական ԶԼՄ-ների տեղեկություններով՝ մեկ այլ տղայի պաշտպանած աղջիկների ձեռքերի մեջ տաք ապուր են լցրել և ստիպել են ուտել, երեխաների ձեռքերն այրել են արդուկներով և գլխիվայր կախվել ։
Անդրբայկալյան երկրամասի Խիլոկ  քաղաքում փետրվարի 1-ի լույս 2-ի գիշերը անչափահասների ամբոխը քարերով և մետաղյա ձողերով հարձակվել է ոստիկանության բաժանմունքի վրա ։ Տեղի մանկատան (կամ դժվար դաստիարակվող դեռահասների կրթական կենտրոնի) մի քանի պատանիներ որոշել են ազատել իրենց հանցակցին ոստիկանության բաժանմունքից, որը ձերբակալվել էր հարբեցողության և ծառայողական պարտականությունները կատարող ոստիկանի վրա հարձակվելու համար։ Ոստիկանությունը հետ է մղել հարձակումը, բայց ոստիկանության շենքը վնասվել է․ բոլոր պատուհանները կոտրվել են, ցուցանակները պատռվել են, վնասվել են ավտոկայանատեղիում գտնվող ոստիկանության մեքենաները   ։
Պետրովսկ-Զաբայկալսկի շրջանի Նովոպավլովկա քաղաքատիպ ավանում ծնողները սեփական ուժերով պատժել են ԱՈՒԵ-ի անդամ անչափահաս հանցագործներին, որոնք վերահսկել են տեղական 17-րդ դպրոցը։ Խմբավորման անդամներին ծեծել են, որովհետև նրանք դպրոցի աշակերտների համար սահմանել էին հարկ՝ ամսական յուրաքանչյուրից պահանջելով 100-250 ռուբլի։ Նրանք գումարը չվճարելու համար երեխաներից մեկի հագից հանել են նրա բաճկոնը −40 °С սառնամանիքի պայմաններում ։ Ըստ Նովոպավլովկայի մի բնակչի՝ շորթված գումարներն անչափահասները տվել են մեծահասակ հանցագործների ։ Ի պատասխան ինքնադատաստանի՝ ԱՈՒԵ-ն պատերազմ է հայտարարել ծնողներից ամենաակտիվների դեմ՝ սպառնալով հրկիզել նրանց տները։ Մի քանի տներ հրդեհվել են, բայց կրակը ժամանակին մարվել է։ Գյուղի ոստիկանական բաժանմունքը, որտեղ կալանավորված էր ԱՈՒԵ խմբավորման հետ կապված մեծահասակ հանցագործ Ալեքսեյ Լանիչևը, որն ահաբեկում էր ամբողջ գյուղը և հայտնի էր «Մեմենտո» և «Մոմենտիկ» մականուններով, հարձակման է ենթարկվել ԱՈՒԵ ավազակախմբերի կողմից, որոնք փորձել են ազատել ձերբակալվածին ։
The Moscow Times-ի թղթակից Օլիվեր Քերոլն այցելել է Նովոպավլովկա և Անդրբայկալյան երկրամասի այլ անհանգիստ բնակավայրեր. նրա տեղացի զրուցակիցներից ոմանք պնդել են, որ Նովոպավլովկայի դեռահասների մոտ 40 %ն անդամակցում է ԱՈՒԵ-ին  ։
Ներթափանցումը կադետական հաստատություն
2016 թվականի դեկտեմբերին տեղեկատվություն է տարածվել Իրկուտսկի մարզի Ուսոլիե-Սիբիրսկոե քաղաքի Ուսոլսկոե գվարդիական կադետական ուսումնարան/կորպուսում ԱՈՒԵ-ի անդամների գործունեության մասին ։ Կադետներից մեկը փախել էր ստորաբաժանումից ծեծի, ծաղրի և դրամաշորթության պատճառով։ Վերջինս, մոտ լինելով ինքնասպանության, օգնության համար քաղաքում ուղղակի դիմել է ուսուցչին։ Միասին նրանք գնացել են ոստիկանություն և դիմում գրել, բայց կադետական կորպուսի ղեկավարությունը հերքել է այդ ամենը, դադարեցրել հետաքննությունը և աշխատանքից ազատել ուսուցչին ։ Լրագրող Գալինա Սոլոնինայի պնդմամբ՝ կադետային կորպուսի 113 աշխատակիցներից 17-ը (4 մանկավարժ, 13 մարդ աշխատակազմից) ունեցել են դատվածություն, ընդ որում՝ նրանց մեծամասնությունն կատարած է եղել 2 և ավելի հանցագործություն։ Օրինակ` դաստիարակներից մեկը մեղադրվել է գողության և կտտանքների համար, մյուսը՝ փաստաթղթերի կեղծման և ճանապարհատրանսպորտային կանոնները խախտելու համար, որն ունեցել է ծանր հետևանքներ, երկուսը՝ սպանության սպառնալիքի համար։ Հնոցապանը մեղադրյալի աթոռին նստել էր 6 անգամ և ընդհանուր առմամբ բանտում անցկացրել 20 տարի` գողության, խուլիգանության, կտտանքների և 2 բռնաբարության համար։ Այդ բոլոր նախկին կալանավորներին աշխատանքի էր ընդունել կորպուսի տնօրեն Իգոր Պիմենովը, որը մինչև այդ երկար տարիներ աշխատել էր որպես քրեակատարողական հիմնարկի տնօրեն ։
2017 թվական
2017 թվականի օգոստոսին Սվերդլովսկի մարզում, ըստ Ռուսաստանի Դաշնության քննչական կոմիտեի ներկայացուցիչ Ալեքսանդր Շուլգիի, Ռեֆտինսկի հատուկ ուսումնարանում մասսայական անկարգության մասնակցելու համար դատվել են 5 երիտասարդներ (նրանց տարիքը հայտնի չէ)։ Նրանք ստացել են 2-2,5 տարի պայմանական ազատազրկում 2016 թվականի օգոստոսին իրենց կատարածի համար։ Ըստ լրատվամիջոցների՝ Ռեֆտինսկի փակ տիպի ուսումնարանում դեռ 2016 թվականի օգոստոսին տեղի է ունեցել մասսայական փախուստի, որը կազմակերպել էին երիտասարդները` ճաշարանում անհատական սպասք հատկացնելու պահանջը ղեկավարության կողմից չկատարվելու պատճառով։ Նախքան փախուստը 34-50 աշակերտների կողմից (ըստ տարբեր գնահատականների) ուսումնարանի գույքին հասցվել է 250 հազար ռուբլու վնաս, իսկ ուսումնարանի դաստիարակների հանդեպ բռնություն է կիրառվել ։
Лента.ру-ին տրված հարցազրույցի համաձայն՝ հակամարտությունը սկսվել է այն պատճառով, որ «նայողները և նրանց մոտիկները չեն կարող ուտել նույն սպասքից, ինչ ստորադրյալները» ։ Այս գործը 2017 թվականին հետաքննել են հատուկ քննչական կոմիտեի աշխատողները ։ Դրանից հետո զանգվածային անկարգությունների մասնակիցները դատապարտվել են ։
опущенными-ն հրապարակել է վերլուծություն կազմակերպված հանցավոր խմբավորումների մեջ մանկական հանցախմբերի առկայության և երիտասարդական հանցավոր մթնոլորտում առկա այլ միտումների մասին ։
2018 թվական
2018 թվականի օգոստոսի 24-ին 15 երիտասարդներից կազմված խումբը 2 ժամվա ընթացքում շրջել է Սանկտ Պետերբուրգի փողոցներում և ծեծել անցորդներին։ Նրանց զոհ է դարձել 16 մարդ:Հարուցվել է դատական գործ 2 հոդվածով՝ «ծեծ» и «միտումնավոր առողջությանը միջին ծանրության վնաս հասցնել» ։
Իշխանությունների արձագանք
2017 թվականի հունիսին Պետդումայի նիստի ժամանակ ներքին գործերի նախարարության ներկայացուցիչ Եվգենի Դուբովը ասել է, որ «ոչ մի խմբավորում չկա»։ Դրան ի պատասխան՝ Ռուսաստանի Դաշնության քննչական կոմիտեի նախագահի ավագ օգնական Իգոր Կոմիսարովը կտրուկ ասել է. Ես ասում եմ՝ գիտեք, որ նման արտակարգ դեպք է պատահել, այստեղ գիշերօթիկ հաստատությունում մանկահասակ երեխայի են բռնաբարել։ Ինձ պատասխանում են՝ դուք գիտեք, որ Ամդրբայկալի երկրամասի դպրոցներում կան հատուկ սեղաններ ընկածների համար։ Այդ ամեն ինչը հաստատվեց։ Այն, որ ամեն մի դպրոցում կա խմբավորում։ Ինչո՞ւ դուք այդ մասին չգիտեք։
2017 թվականի նոյեմբերին Պետդումայի պատգամավոր Անտոն Բելկովը ներկայացրել է օրինագիծ, որով արգելվում է հանցավոր արժեքների և հանցավոր ապրելակերպի պրոպագանդան ։
ԱՈՒԵ ավազակախմբերի գործունեությունը և դրանց գործողությունների մեթոդաբանությունը
Իրենց ԱՈՒԵ համարող հանցագործ խմբավորումների անդամները սովորաբար ուսումնական հաստատություններում սահմանում են իրենց կանոնները` շորթման և սպառնալիքների միջոցով երեխաներից փող են հավաքում գողականների ընդհանուր ֆոնդի համար, իսկ նրանց, ովքեր հրաժարվում են փող տալ, դարձնում են ընկածներ (опущенный) և նրանց համար հատկացվում է հատուկ նշված հագուստ և սպասք, օգտագործում են վախեցնելու տարբեր ձևեր, ընդհուպ մինչև ծեծ և սեռական բռնություններ։ Ըստ որոշ տվյալների՝ մեծահասակների քրեական խմբավորման ներկայացուցիչները դեռահասների միջից նշանակում են նայողներ ։ ԱՈՒԵ անդամներն ստեղծում են խմբեր սոցիալական ցանցերում, որոնց արձագանքում են հարյուր հազարավոր մարդիկ ։
ԱՈՒԵ խմբավորման հիմնական առանձնահատկությունը նրա անդամների անչափահաս լինելն է։ Մասնագետների կարծիքով՝ դա նրանց տալիս է անպատժելիության և անձեռնմխելիության զգացողություն։ Տարիքի պատճառով նրանց դատ չհասնելը նրանց կողմից օգտագործվում է որպես վախեցնելու և պաշտպանվելու միջոց ոստիկանների կողմից ձերբակալման, դատի ժամանակ, հատկապես եթե տարիքով մարդիկ ծեծել են նրանց, թեկուզ ինքնապաշտպանության նպատակով :.
ԱՈՒԵ-ի օրենքներն արգելում են ոստիկանության և այլ ղեկավար կառույցների հետ ցանկացած համագործակցություն և օգնություն։ Ցանկացած տարածաշրջանում ԱՈՒԵ-ի գործողություններն առաջին հերթին ուղղված են երեխաներ ներգրավելուն է և նրանցից «հարկ» հավաքելում, զուգահեռ կառույցներ և օրենքներ ստեղծել` քրեական հիմունքներով ։ «Ընդհանուր ֆոնդ»-ի համար «հարկ» հավաքելու գործընթացը որոշակի ծաղրանմանակում է սոցիալական ապահովագրությունը և կենսաթոշակային համակարգը. հիմա երեխաներից հավաքած գումարը փոխանցվում է բանտարկյալներին, իսկ ապագայում ԱՈՒԵ-ի այն անդամները, որոնք հիմա գումար են տվել, բանտարկվելու դեպքում կստանան գումարներ ուրիշներից՝ խմբավորման ավելի երիտասարդ անդամներից։
ԱՈՒԵ-ն համացանցում
«ВКонтакте» սոցիալական ցանցում ստեղծվել են մի քանի խմբեր, որոնք ընդհանուր առմամբ ներառում են մոտ 200 հազար անդամ ։ Այդ խմբերի հրապարակումների թեմատիկան մոլորեցնելն է գողական ռոմանտիկայով, հանցագործ կենսակերպի, գողական օրենքների ու քրեական աշխարհայացքի քարոզումն է ռոմանտիկ տեսանկյունից ներկայացնելը ։
2018 թվականի օգոստոսին հայտնի է դարձել, որ ձերբակալվել են Եկատերինբուրգ քաղաքի 2 բնակիչներ «ВКонтакте»-ում «АУЕ-ի էքստրեմալիստական խմբի» գործով։ Նրանց մեղադրանք է առաջադրվել Ռուսաստանի Դաշնության Քրեական օրենսգրքի 280 («Ինտերնետում ծայրահեղականության կոչեր անելու մասին») և 282.1 («Ծայրահեղական խմբավորում ձևավորելը») հոդվածներով։ Ձերբակալվածները պնդել են, որ իրենք կապված չեն հանցավոր համայնքի հետ և իրենց գործողությունները պարզապես ուղղված են եղել զուտ շահույթ ստանալուն։ <!-- == ԱՈՒԵ-ի ձևավորման վարկածներ == Որոշ փորձագետներ «անորոշության մասին» կարծում էին, որ մինչև 2000-ականների վերջը այս համայնքը ազդեցություն ուներ միայն գաղութների ներսում :. 2000-ականների վերջին այն սկսեց տարածել իր ազդեցությունը գյուղերում, քաղաքներում և թաղամասերում, որոնք գործում էին դպրոցներում, գիշերօթիկ դպրոց, մանկատներ և հատուկ դպրոցներ.
АУЕ գաղափարի շարունակությունը 1950-ական թվականներից
Ա.Ի. Հերզենի անվան Ռուսաստանի պետական ​​մանկավարժական համալսարան-ի Իրավագիտության դոկտոր, քրեական իրավունքի ամբիոնի պրոֆեսոր Ս. Ֆ.Միլյուկով-ը համարում էր, որ 1950—1960 թվականներին ԽՍՀՄ-ում , չնայած АУЕ հապավման բացակայությանը , «դեռահասների և երեխաների զգալի մասը երկրպագում և հնազանդվում էր այդ «գողերի» սովորություններին»,ինչը արտացոլվում է այն հասկացությունների շարունակականության մեջ, որոնք «անցել են դասից դաս, սերունդից սերունդ»։ Միլյուկովը նշում է, որ եթե նախկինում ամեն ինչ «տարածվում էին փորձառու բանտարկյալների կողմից», ապա ինտերնետի անվճար մուտքի ժամանակաշրջանում «АУЕ - ի օրենքների տարածումը ավելի հեշտ դարձավ»։ Նա եզրակացնում է, որ շատ քիչ բան է հայտնի այն մասին, թե ինչ է կատարվում այսօր, այսպես կոչված մանկական գաղութներ, կամ գաղութներ անչափահասների համար», որտեղից «АУЕ նույպես գնում է և ստանում լայն հոսք». Դրա պատճառը կայանում է նրանում, որ ոչ ոք հատուկ չի ուսումնասիրում այդ դեպքերը։».
Դատավճիռներ անչափահասների հանցագործությունների շրջափուլերի վերաբերյալ
Այլ մասնագետներ, ինչպիսիք են իրավագիտության դոկտոր Վլադիմիր Օվչինսկի-ն, 1980-ականներից սկսած, նա ուսումնասիրում է Ռուսաստանում երիտասարդական խմբերը և կարծիքներ է հայտնել երիտասարդության հանցավորության բարձրացման 20-ամյա ցիկլերի առկայության մասին, որն առաջացել է օրենսդրության պարբերաբար թուլացմամբ և «գողերի սիրավեպի» տարածմամբ։».
«Տյապ-Լյապ»-ը Կազան-ի Սովետական ​​Միության առաջին երիտասարդական խմբավորումներից մեկն էր:Այն բաղկացած էր կազանի գործարանի տարածքում ապրող երիտասարդներից և դեռահասներից։ «Տյապ-Լյապ» խմբավորման և նման այլ խմբերի գործունեությունը հանցագործներին թույլ տվեց խոսել  «կազանյան երևույթի»մասին :. 1980-ի ապրիլի 14-ին դատարանը մահապատժի է դատապարտել «Տյապ-Լյապ»-ի առաջնորդ Զավդաթ Խանտիմիրովին ՝ կրակոցներով ։  «Տյապ-Լյապ»-ի տեղը գրավեց այլ խումբ«Հադի Թակտաշ (կազմակերպված հանցավորության խումբ)» 1982-ին Կազանում և տևեց մինչև 1990-ականները ։
Այլընտրանքային կենցաղի և հանցավոր կյանքի ուղու դատավճիռը
Իրավագիտության դոկտոր, Ռուսաստան-ի քրեական գործադիր իրավունքի ամբիոնի վարիչ Վադիմ Վալիդխանովիչ-ը նշում է ,որ АУЕ մարդկանց համար «կա մի աշխարհ, որը սխալ է, և կա ճիշտ` հանցավոր աշխարհը », որը նրանք «փորձում են արմատավորել» և հանդիպում են իշխանությունների ընդդիմությանը։ Նա մատնանշեց, որ «Հանցագործություններ կատարելով, նրանք չեն կարծում, որ ինչ-որ մեկին վնասել են, նրանք հավատում են, որ այս ամենը բարի է ուստի նրանք արդարացնում են իրենց պահվածքը, իրենց ապրելակերպը, տալիս են իրենց գոյությունը որոշակի իմաստ». Միաժամանակ АУЕ մասնակիցների կյանքի իմաստը «այլընտրանքային ապրելակերպն արդարացնելն է։ բոլորն աշխատելու են ` ես չեմ աշխատելու, … նորմալ մարդիկ ընտանիք են կազմելու  — ես ընտանիք կազմել չեմ կարող, ես բանտը կհամարեմ իմ տունը»:Ըստ Վ.Վ. Տուլեգենովի, ինքն առաջին անգամ հապավմանը հանդիպել է «9 տարի առաջ, երբ աշխատում էր Կենտրոնական դաշնային շրջանում» և «Այժմ այս տերմինը արդեն տարածված է Տրանսբայկալայում և Հեռավոր Արևելքում».նա Նշում է, որ «ամուսնալուծված ընտանիքների երեխաները, որոնց ծնողները չարաշահում են ալկոհոլը, այսպես կոչված արտաքին -ը, բերրի հիմք են АУЕ գաղափարները տարածելու համար».
Շարժման երկակիության գաղափարը `իրական խմբավորումներ և վիրտուալ խմբավորումներ Ինտերնետում
Երկրորդ մակարդակով Գրոմովը հասկանում է «ինտերնետում տեղի ունեցող գործընթացները»,որոնք ազատորեն կապված են իրական հասարակության հետ և կազմում են որոշակի «ինտերնետային ֆոլկլոր», որը նրա կարծիքով կարող է նույնականացվել սարսափ պատմություններ-ում, ինչ-որ տեղ սարսափելի են „մահվան խմբերը“,ֆաշիստներ և այժմ էլ АУЕ », որն ամենևին չի նշանակում, որ դեռահասներն ու երեխաները, ովքեր գիտեն նրա մասինկամ գոնե «որոշակի առնչություն ունեն հանցագործության հետ». Որպես օրինակ ՝ Գրոմովը նշում է 2000-ականներին «Կյանքի օրագիր» օգտագործողների շրջանում հետաքրքրության Գոպնիկ ենթամշակույթի մեծ ալիքը, չնայած «Գեոտնիկներին նվիրված ЖЖ համայնքների այցելուների թվում եղել է բացառապես կրթված քաղաքային երիտասարդներ »։
Գրականություն
Գիտական
Լրագրողական
Արտաքին հղումներ
Կատեգորիա:Հանցագործությունը Ռուսաստանում Կատեգորիա:Քրեական ենթամշակույթներ
Բելունո
Բելունո (Belluno, Bełun), քաղաք Իտալիայում, գտնվում է Վենետո մարզում, Բելունո գավառում ։ Հանդիսանում է, Բելունո գավառի կենտրոնը։
Բնակչությունը կազմում է մոտ 35000 մարդ, Բնակչության խտությունը 238 մարդ/կմ²։ Զբաղեցնում է 147,18 կմ² տարածք։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի քաղաքներ
Վոլկոնկա
Վոլկոնկա (ռուս.` Волконка), գյուղ Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 8 կմ հարավ-արևելք, իսկ Սոչիի կենտրոնից 59 կմ հյուսիս-արևմուտք, Գոդլիկ գետի երկու ափերին և ծովի մակարդակից 28 մ բարձրության վրա։
Բնակչությունը
Համաձայն 2002 թվականի տվյալների, գյուղն ուներ 421 բնակիչ, իսկ 2010 թվականին, գյուղում ապրում էր 467 մարդ, որից 214 տղամարդ և 253 կին։ Բնակչության մեծամասնությունը հայեր են։ Գյուղի ազգային կազմը 2010 թվականին ուներ հետևյալ տեսքը.
Բնակիչներն զբաղվում են հիմնականում այգեգործությամբ։
Այլ տեղեկություններ
Վոլկոնկայում ներկայումս գործում են հանգստյան տներ և հյուրանոցներ։ Առանձնապես կարևոր է աստիճանաբար զարգացող ճանաչողական բնույթի զբոսաշրջությունը։ Գյուղի տեսարժան վայրերից են միակտոր քարից կառուցված դոլմենը և ծծմբաջրածնային հանքային աղբյուրները։
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Սոչիի քաղաքային օկրուգի բնակավայրեր Կատեգորիա:Ռուսաստանի գյուղեր Կատեգորիա:Ռուսաստանի բնակավայրեր
Մատիջա Սարկիչ
Մատիջա Սարկիչ (Matija Šarkić, ), մոնտենեգրացի ֆուտբոլիստ, դարպասապահ։ Հանդես է գալիս անգլիական «Աստոն Վիլա»-ի և Մոնտենեգրոյի Մ21 հավաքականի կազմում։
«Աստոն Վիլա»
Սարկիչն ավարտել է բելգիական «Անդերլեխտ» ֆուտբոլային ակումբի ակադեմիան։ 2015 թվականի սեպտեմբերի 1-ին 3 տարվա պայմանագիր է կնքել անգլիական «Աստոն Վիլա»-ի հետ ։ 2015-16 մրցաշրջանի ընթացքում ֆուտոլիստը եղել է «Աստոն Վիլա Մ21»-ի դարպասապահը։ 2017 թվականի ապրիլին նա հայտավորվել է «Ռեդինգ»-ի դեմ խաղին մասնակցելու համար ։
«Ուիգան»
2017 թվականի օգոստոսի 31-ին Մատիջա Սարկիչը վարձավճարով տեղափոխվել է «Ուիգան Ատլետիկ». ։
Միջազգային կարիերա
Մոնտենեգրո Մ17 հավաքականի կազմում Սարկիչը 2013 թվականին մասնակցել է Եվրոպայի առաջնությանը։ Ներկայումս ֆուտբոլիստը պաշտպանում է Մոնտենեգրո Մ21 հավաքականի դարպասը։
Մահմուդ և Մարիամ
«Մահմուդ և Մարիամ» (Mahmud və Məryəm), ադրբեջանցի գրող Էլչին Էֆենդիևի վեպը, որը պատմում է Գանձակի խան Մահմուդի և հայ հոգևորականի դստեր՝ Մարիամի սիրո պատմությունը։ Դեպքերը տեղի են ունենում ուշ միջնադարում շահ Իսմայիլի կառավարման ժամանակ՝ ժամանակակից Ադրբեջանի տարածքում և Մերձավոր Արևելքում տեղի ունեցող իրադարձությունների ֆոնին ։ Վեպն առաջին անգամ հրատարակվել է 1983 թվականին ։ Վեպը ռուսերենով հրատարակվել է 1984 թվականին Բաքվում՝ «Գրական Ադրբեջան» ամսագրում։
Վեպի սյուժեն չունի պատմական հենք։ Էլչին Էֆենդիևը վեպը գրել է՝ հիմնվելով «Ասլը և Քերեմ» դասթանի վրա, որի սյուժեն պատմում է ադրբեջանցի պատանու և հայ աղջկա սիրո մասին ։ Այս վեպում գրողը, լեզվաբան Վագիֆ Մինադ օղլի Արզումանովի կարծիքով, «հիշվող պատկերների տեսքով տվել է ժամանակի պատմաքաղաքական պատկերը, առկա խնդիրները» ։
Վեպը սկսվում է՝ պատմելով Գանձակի խանի որդու Մահմուդի կյանքը։ Այնուհետև պատմությունը նոր ընթացք է ստանում։ Մահմուդին հետաքրքրում է ոչ միայն սերը, այլև հարազատ շրջանների ճակատագիրը։ Նա մտածում է մարդկային ճակատագրի մասին, նա մշտապես փիլիսոփայական մտածմունքների մեջ է։ Համաձայն Արզումանովի, վեպում 16-ամյա Մահմուդը խանի լկտի որդուց վերածվում է մի մարդու, ով մտահոգված է մարդկային տեսակին անհանգստացնող խնդիրներով, որն էլ հանդիսանում է վեպի լեյտմոտիվը։ Հետևելով իր սիրուն Մահմուդը լքում է հայրենի քաղաքը, երկիրը և ավելի շատ բան սկսում հասկանալ ։
Գրականագետ Ակիֆ օղլի Մամեդ Հուսեյնովի խոսքերով, այս վեպում Էլչինը օգտագործում է տարբեր հնարքներ, պատմողական ոճի տարբեր անցումներ, սյուժեի հանկարծակի փոփոխություններ։ Ինչպես նշում է Հուսեյնովը, «Մահմուդ և Մարիամ» վեպում իրար են բախվում մեղքերի և իրականության աշխարհները։ Համաձայն գրականագետ Բեքիր Նաբիևի, այս վեպում պատմական իրողությունները խառնվում են ազգային բանաստեղծական արվեստի մոտիվների հետ ։
Ինքը՝ հեղինակը իր «Ժամանակ և բառ» վեպում, անվանելով իր վեպը պատմափիլիսոփայական, գրել է.
2013 թվականին, վեպի մոտիվներով, Թուրքիան և Ադրբեջանը համատեղ նկարահանել են համանուն ֆիլմ ։ Գլխավոր դերերում հանդես են գալիս Արաս Բուլութ Իյնեմլին և Եվա Դոդովան։
Աղբյուրներ
Կատեգորիա:Ադրբեջանական գրականություն Կատեգորիա:1983 գրքեր
Բիզել (պոկեմոն)
Բիզել (Buizel), չորրորդ սերնդի ջուր տեսակի թռչող պոկեմոն, որը պոկեմոնների ազգային ցանկում (ըստ «Կանտո» դասական պոկեդեքսի) հաշվառված է #418 կարգաթվի ներքո։ Համարվում է «Պոկեմոն» ապրանքանիշի մանգայի և անիմեի կերպար։ Բիզելը սովորական ժանտաքիս է, որն աչքի է ընկնում իր մարմնի բացառիկ ճկունությամբ և երկակի բացվածք ունեցող պոչով։ Հանդիպում է հիմնականում ջրային տարածքներում։ Բիզելը Էշ Կետչումի ամենահայտնի պոկեմոններից է։ Նա վերջինիս ձեռք է բերել Դաունի հետ փոխանակման միջոցով՝ փոխարենն ընկերոջը հանձնելով չորրորդ սերնդի մեկ այլ պոկեմոնի՝ Այիպոմի ։
Բիզելը երկմակարդակ զարգացում ունեցող պոկեմոնի էվոլյուցիոն սկզբնական աստիճանն է։ Պիջին զարգանալով դառնում է Ֆլոտզել։ Մեգա քարի ներգործությամբ Ֆլոտզելը ստանում է յուրահատուկ կարգավիճակ՝ «մեգա Ֆլոտզել»։ Էվոլյուցիայի ընթացքում հատկությունները մեծապես չեն փոխվում։
Ծանոթագրություններ
Կատեգորիա:Ջուր պոկեմոններ
Լը Բոսկ (Արյեժի գավառ)
Լը Բոսկ (Le Bosc), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Հանդիսանում է Ֆուա շրջանը։
Բնակչություն
Համայնքի բնակչությունը 2008 թվականին կազմում էր 108 մարդ։
Տնտեսություն
2007 թվականի տվյալներով 73 աշխատունակ տարիքի մարդկանցից (15-64 տարեկան) 47-ը տնտեսապես ակտիվ էին, 26-ը անգործունակ (ակտիվության ցուցանիշը 64,4 %, 1999 թվականին եղել է՝ 60,0 %)։ 47 աշխատունակ բնակիչներից 34-ը աշխատում էին (17 տղամարդ և 17 կին), անաշխատանք էին 13-ը (10 տղամարդ և 3 կին)։ 26 անգործունակ մարդկանցից 4-ը աշակերտներ կամ ուսանողներ են, 4-ը թոշակառու, 18-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Հանգա Ռոա
Հանգա Ռոա (Hanga Roa), Չիլիի քաղաքներից է և Զատկի կղզի նահանգի գլխավոր քաղաքը, որը գտնվում է կղզու հարավ-արևմուտքում։ Գտնվում է Վալպարաիսո տարածաշրջանում։ Բնակչության թիվը կազմում է 3304 մարդ, որն ամբողջ կղզու բնակչության 87 %-ն է (ըստ 2002 թվականի)։ Հանգա Ռոան Զատկի կղզու գլխավոր ծովային նավահանգիստն է։
Կատեգորիա:Հանգա Ռոա Կատեգորիա:Չիլիի քաղաքներ Կատեգորիա:Օվկիանիայի նավահանգիստներ Կատեգորիա:Չիլիի նահանգների կենտրոններ Կատեգորիա:Զատկի կղզու աշխարհագրություն Կատեգորիա:Չիլիի նավահանգիստներ Կատեգորիա:Զատկի կղզի նահանգի բնակավայրեր Կատեգորիա:Օվկիանիայի բնակավայրեր Կատեգորիա:1888 հիմնումներ Զատկի կղզում Կատեգորիա:1888 թվականին հիմնադրված բնակավայրեր
Տաջիկական գրականություն
Տաջիկական գրականություն (Адабиёти тоҷик), տաջիկերեն լեզվով գրականություն։ Տաջիկական գրականության ակունքը ժողովրդական բանահյուսությունն է, որն իր արտացոլումն է գտել ժամանակակից Իրանի, Աֆղանստանի և Միջին Ասիայի տարածքում արևմտյան և արևելյան իրանական ժողովուրդների ստեղծած գրավոր հուշարձաններում։
Տաջիկական հին գրականությունը սնվել է հին իրանական հուշարձանների, հատկապես «Ավեստա»-ի ավանդույթներով, առասպելական ու հերոսավիպերգական պոեզիայով, հնդկական գրականությունից և իսլամական զրույցներից ու ավանդույթներից կատարված թարգմանությունների միջոցով փոխառված սյուժեներով և կերպարներով։ Ընդգրկում է նախաիսլամական և արաբական արշավանքների դարաշրջանը։ Արաբական նվաճումների հետևանքով իրանական ժողովուրդների մշակութային շատ արժեքներ ոչնչացել են։
Տաջիկական դասական գրականության շրջաններ
Տաջիկական դասական գրականությունն ունի երեք շրջան։
Պատմություն
Տաջիկական գրականության սկզբնավորումը եղել է Ռուդաքին. նրա գործի առավել հայտնի շարունակողներն են (Սասանյանների կառավարման շրջանում) Ֆիրդուսին և Աբու Ալի իբն Սինան։ Նրանց ստեղծագործությունը համակված է հումանիզմով։ Քնարական և էպիկական հերոսներին բնորոշ են կենսուրախությունն ու հայրենասիրությունը, կրոնական նախապաշարմունքների դեմ պայքարի ու բողոքի պաթոսը։ Ֆիրդուսու «Շահնամե»-ում և Գուրգանիի (11-րդ դ.) «Վիս ու Ռամին» պոեմում, Նասիր Խոսրովի (1004- մոտ 1072) բանաստեղծություններում և Օմար Խայամի քառյակներում արտահայտված են հայրենասիրական գաղափարներ, բանականության վեհությունը, գյուղացիության սոցիալական ուտոպիան և այլն։
Մոնղոլական լծի և Թեմուրյանների կառավարման շրջանի պոեզիայի ականավոր ներկայացուցիչներից են Ջալալեդդին Ռումին (1207-1273 թթ.), Սաադին, Հաֆեզը, Քեմալ Խուջանդին (ծն. թ. անհայտ - 1391-1400 թթ.-ի միջև), նրանց ստեղծագործության առանցքը չարի դեմ բողոքն է, հասարակության արատների քննադատությունը, պետական կարգի խարազանումը, մարդու փառաբանումը։
15-րդ դարում գրականությունը զարգացել է Սամարղանդում, Բուխարայում, Հերաթում։ Գրականության լավագույն ավանդույթների արտահայտիչն ու նրա նոր բարձրակետը դարձավ այդ շրջանում բանաստեղծ ու մտածող Աբդուռահման Ջամին (1414-1492)։ Նա և Ալիշեր Նավոին իրենց ստեղծագործության մեջ ոչ միայն արտահայտել են ժամանակի առաջավոր գաղափարները, այլև նպաստել են տաջիկական և ուզբեկական գրականությունների փոխադարձ կապին ու հարստացմանը։
Ժողովրդի երազանքներն ու ակնկալությունները, ճշմարտության համար պայքարը իրենց արտահայտությունը գտան ուշ միջնադարյան տաջիկական գրականության ներկայացուցիչներ Մուշֆիքիի (1525-1588 թթ.), Ֆիտրատ Զարդուզի (1657-18-րդ դ. սկիզբ), Միրզա Բեդիլի (1644-1721 թթ.) և ուրիշների ստեղծագործությունների մեջ։
19-րդ դարի երկրորդ կեսին, երբ Միջին Ասիան միացավ Ռուսաստանին, գրականություն եկավ Ահմադ Դոնիշը (1826-1897 թթ.), որը տաջիկական գրականության մեջ հայտնի է որպես լուսավորական հոսանքի հիմնադիր։ Նա գլխավորեց առաջադիմական գրողների մի ամբողջ համաստեղություն։
Տաջիկական խորհրդային գրականություն
Հայրենական մեծ պատերազմի տարիներին Բոկի Ռահիմզադեի (1910-1980 թթ.), Ֆ. Նիյազիի (1914 թ.), Ա. Նազարովի (1913-1969 թթ.), Զ. Ջավհարիի (1872-1944 թթ.) ստեղծագործությունները ժողովրդին ոգեշնչել են ճշմարտացի պայքարի։ Հրապարակախոսական հոդվածներում, ակնարկներում, պոեզիայում, դրամաներում և պատմվածքներում տաջիկ գրողները փառաբանել են խորհրդային ռազմիկների ու պարտիզանների սխրանքները, թիկունքի մարդկանց աշխատանքը, գրել ժողովրդի հերոսական անցյալի, ինտերնացիոնալիզմի և ժողովուրդների բարեկամության մասին (Այնիի հոդվածներն ու ակնարկները, Լահութիի «Տանյայի հաղթանակը», 1942, Միրզո Թուրսունզադեի «Հայրենիքի որդին», 1942)։
Ետպատերազմյան տարիներին պոեզիան պահպանել է իր առաջատար դերը գրականության մեջ։ 1940-ական թթ. վերջին գրականության բոլոր ժանրերի հիմնական թեման եղել է ժամանակակից մարդը։ Ետպատերազմյան առաջին տասնամյակում մի շարք ստեղծագործություններ ստացել են համամիութենական ճանաչում (Թուրսունզադե, «Հնդկական բալլադ» բանաստեղծությունների շարքը, 1947-1948, ԽՍՀՄ պետական մրցանակ, Այնի «Հիշողություններ», Մ. Միրշաքար, «Ոսկե ղշլար», 1942, «Անհնազանդ Փյանջ», 1949, պոեմներ)։ 50-60-ական թթ. գրականության եկավ գրողների մի նոր սերունդ՝ Պ. Տոլիս (1929-1961 թթ.), Ֆ. Մուհամադին (1928 թ.), Մումին Կանոատ (1932 թ.), Գ. Միրզո (1930 թ.), Ֆ. Անսորի (1931 թ.), Ա. Կախորի (1924 թ.), Մ. Ֆահրադ (1924 թ.), Ռ. Հաջիզադե (1928 թ.), Կ. Կիրոմ (1932 թ.):
1960-ական թթ. բանաստեղծներ և արձակագիրներ Լ. Շերալին, Սորբոնը, Ու. Կուխզոդը, Սատոր Թուրսունը, Գուլնազարը, Գուլրուխսորը գրականությունը հարստացրել են նոր ստեղծագործություններով։ 1950-ական թթ. առավել հայտնի են Տոլսի «Ամառ», Ս. Ուլուգ-գադեի «Մեր կյանքի առավոտը» (1954) վիպակները, Գ. Միրզոյի «Ասրոր» (1955), Ֆ. Անսորի «Արևը ճանապարհին» (1957), Թուրսոն-զադեի «Հասան-արբաքեշը» (1954), Միրշաքարի «Լենինը Պամիրում» (1955) պոեմները։ 1960-ական թթ. ստեղծվեցին Ջ. Իքրամիի «Բուխարայի տասներկու դարպասները» եռերգությունը, Ս. Ուլուգզադեի «Վոսե» (1967) վեպը, Թուրսունզադեի «Գանգեսից՝ Կրեմլ», Մումին Կանոատի «Դնեպրի ալիքները», «Ստալինգրադի ձայները» (1970) պոեմները, Ֆ. Մուհամադիևի «Ծայրամասի տունը» (1963), «Այն աշխարհում» (1965) վիպակները և շատ այլ գործեր։
Աղբյուրներ
Կատեգորիա:Գրականություն ըստ լեզվի Կատեգորիա:Տաջիկստանի գրականություն
Թերի Գար
Թերրի Անն «Թերի» Գար (Terry Ann «Teri» Garr, ), ամերիկացի դերասանուհի և երգչուհի։ Առաջադրվել է «Օսկար» և «BAFTA» մրցանակների «երկրորդ պլանի լավագույն դերասանուհի» կատեգորիայում «Տուտսի» կատակերգությունու, որի գլխավոր դերում խաղացել է Դասթին Հոֆմանը։
Կենսագրություն
Թերի Գարը ծնվել է 1944 թվականի Օհայո նահանգում՝ վոդևիլի արտիստ Էդի Գարի և պարուհի Ֆիլիս Լինդի ընտանիքում ։  1962 թվականին Հյուսիսային Հոլիվուդում ավագ դպրոցն ավարտելուց հետո նա որոշ ժամանակ սովորել է Հորթրիջում գտնվող Կալիֆոռնիայի համալսարանում։ Մեկ տարի անց կայացել է նրա կինոառաջնաելույթը, և շուտով նա հանդիպել է խորեոգրաֆ և պրոդյուսեր Դևիդ Ուինթերսի հետ, որը մեծ դեր է խաղացել նրա կարիերայի ձևավորման գործում։ Ուինտերսը Գարիի համար դարձել է ընկեր, ուսուցիչ և դաստիարակ՝ հրավիրելով նրան իր մի շարք վաղ ֆիլմերում և բեմադրություններում խաղալու, որոնց թվում են «Երեկույթ մեծահասակների համար» և «Ողջույն Լաս Վեգասը» (երկուսն էլ՝ 1964) ։
Տասնամյակի հաջորդ տարիներին դերասանուհին էպիզոդիկ դերերով հայտնվել է մի շարք հեռուստասերիալներում և ֆիլմերում, օրինակ՝ 1968 թվականին «Աստղային ուղի։ Օրիգինալ սերիալ»-ում «Նպատակը՝ Երկիր» սերիալում (2-րդ եթերաշրջան, 26-րդ սերիա)։ Իսկ իր առաջին նշանավոր դերը խաղացել է 1974 թվականին Ֆրենսիս Ֆորդ Կոպպոլաի «Զրույց» դրամայում։ Ապա հաջորդել են նոր դերերը «Երիտասարդ Ֆրանկենշտեյն», «Վոն տոն տոն՝ շուն, որը փրկեց Հոլիվուդը» (1976 թվական), «Երրորդ աստիճանի սերտ կապեր» (1977 թվական), «Ողջ սրտով» (1982 թվական), «Պարոն մայր» (1983 թվական), «Աշխատանքից հետո» (1986 թվական), «Բարձր նորաձևություն» (1994 թվական) և «Հիմարը և ավելի հիմարը» (1994 թվական) ֆիլմերում։
1982 թվականին Թերի Գարը «Օսկար» մրցանակի հավակնորդ է դարձել «Տուտսի» կատակերգությունում երկրորդ պլանի դերի համար (Դասթին Հոֆմանը գլխավոր դերում)։ Դերասանուհին հեռուստատեսային տարբեր նախագծերի հաճախակի հյուր էր, ներառյալ «Կատակերգության ժամը Սոնիի և Շերի հետ» շոուն, «Շաբաթ երեկոյան ուղիղ եթերում» և «Բոբ Նյուհարթի շոուն», ինչպես նաև «ՄԵՇ», «Մաքքլաուդ», «Շտապ օգնություն» և «Ընկերներ» հեռուստասերիալները, որտեղ դերասանուհին խաղացել է Ֆիբի Բուֆեյի մոր դերը։
2002 թվականին Թերի Գարը հրապարակավ հաստատել է, որ երկար տարիներ պայքարում է ցրված սկլերոզի դեմ ։ 2006 թվականի դեկտեմբերին դերասանուհու մոտ գլխուղեղի անոթների անևրիզմի նոպա է եղել ։ Թերապիայի կուրսից հետո Գարիին հաջողվել է վերականգնել լեզվական կարողությունը և շարժողական հմտությունները։
Ծանոթագրություններ
Կատեգորիա:Դեկտեմբերի 11 ծնունդներ Կատեգորիա:1944 ծնունդներ Կատեգորիա:Դերասանուհիներ այբբենական կարգով Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ
Խիզախ մարդիկ
Խիզախ մարդիկ (Смелые люди), խորհրդային գեղարվեստական կինոնկար, որը նկարահանվել է 1950 թվականին՝ Կոնստանտին Յուդինի կողմից։ Խորհրդային կինովարձույթում այն 1950 թվականի առաջատարն էր և ունեցել է 41,2 միլիոն հանդիսատես։
Սյուժեն
Ձիաբուծարանի երիտասարդ աշխատակից Վասիլի Գովորուխինը վարժեցրել էր Բույան անունով ընտիր նժույգին, սակայն նժույգի ակնառու որակները խիստ կասկածելի էին թվում ձիավարության դաժան մարզիչ Վադիմ Բելեցկուն։
Երբ սկսվեց Հայրենական մեծ պատերազմը, Բելեցկու իրական էությունը բացահայտվեց։ Պարզվեց, որ նա գերմանական լրտես է և բացի այդ, նա պատրաստվում էր խորհրդային ընտրագույն նժույգները փոխանցել ֆաշիստներին։
Ձիաբուծարանի աշխատակիցները, ովքեր հայտնվել էին ֆաշիստական զորքերի կողմից գրաված տարածքում, կազմակերպում են խորհրդային պարտիզանական ջոկատ։ Այդ ջոկատը նպատակ ուներ թշնամու թիկունքում իրականացնել մարտական, հետախուզական և այլ գործողություններ։
Վասիլի Գովորուխինը իր հավատարիմ նժույգի՝ Բույանի հետ միասին ցուցաբերում է խիզախություն ու հնարամտություն։ Նա մերկացնում է թշնամական լրտեսի իրական դեմքը և փրկում նժույգներին՝ ձախողելով նրանց Գերմանիա տեղափոխելու ծրագիրը։ Այդ ամենն այնքան էլ հեշտ չէր, քանի որ ֆաշիստները պատանդ էին վերցրել խորհրդային կանանց, երեխաներին և ծերերին՝ նստեցնելով նրանց այն գնացքը, որին ամրացված էին նաև ձիերով բեռնված վագոնները։
Ծանոթագրություններ
Կատեգորիա:1950 ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ֆիլմեր ձիերի մասին Կատեգորիա:Խորհրդային արկածային ֆիլմեր Կատեգորիա:Խորհրդային դրամա ֆիլմեր
Խեսուս Կորոնա
Խեսուս Մանուել Կորոնա Ռուիս (Jesús Manuel Corona Ruíz; ), մեքսիկացի ֆուտբոլստ, «Պորտու» ակումբի և Մեքսիկայի ազգային հավաքականի կիսապաշտպան։ 2018 թվականի աշխարհի առաջնության մասնակից։
Ակումբային կարիերա
Խեսուսը «Մոնտերյա» ակումբի սան է։ 2010 թվականի օգոստոսի 8-ին «Ատլանտե» ակումբի դեմ խաղի ժամանակ Խուանը նշել է իր նորամուտը Մեքսիկական պրեմիերայում ։ 2010 թվականին Ատերտուրայի շրջանակներում Խուանը դադարել է խաղալ իր թիմի կազմում և նա միշտ մնում էր պահեստայինների նստարանին, սակայն այդ փաստը չխանգարեց նրան, որ «Մոնտերյա» ակումբի կազմում հռչակվի չեմպիոն։ 2011 թվականի հոկտեմբերի 8-ին, «Էստուդանստես Տեկոս» ակումբի դեմ խաղի ժամանակ, Խուանը խփել է իր առաջին գոլը թիմի կազմում՝ օգնելով իր թիմին հաղթել այդ խաղում (2:3) ։
2013 թվականի ամռանը Խուանը տեղափոխվել է Նիդերլանդական «Տվենտե» ակումբ։ Տրանսվերի արժեքը կազմել է 3,5 մլն եվրո։ Սեպտեմբերի 29-ին, «Գրոնինգեն» ակումբի դեմ խաղի ժամանակ, Խուանը նշել է իր նորամուտը Էրեդիվիզիում ։ Նույն թվականին, նոր ակումբի կազմում, Խուանը խփել է իր առաջին գոլը։
2015 թվականի ամռանը Խուանը տեղափոխվել է Պորտուգալական «Պորտու» ակումբ՝ կնքելով 5 տարվա պայմանագիր։ Տրանսվերի արժեքը կազմել է 12 մլն եվրո ։ Սեպտեմբերի 12-ին «Արոկի» ակումբի դեմ խաղի ժամանակ Խուանը նշել է իր նորամուտը Սանգրիշ Լիգայի շրջանակներում։ Նույն խաղի ժամանակ, նոր ակումբի կազմում, Խուանը խփել է իր առաջին գոլը, ինչպես նաև ձևակերպել է «Դուբլ» ։ 2016 թվականի օգոստոսի 23-ին Չեմպիոնների լիգայի որակաորման փուլում, Իտալական «Ռոմա» ակումբի դեմ խաղի ժամանակ, Խուանը գոլ է խփել ։ Դեկտեմբերի 7-ին խմբային փուլի ժամանակ Անգլիական Լեսթեր սիթի ակումբի դեմ խաղի ժամանակ նա գոլ է խփել ։ 2018 թվականին Խուանը օգնել է իր թիմին հաղթել առաջնությունում։
Միջազգային կարիերա
2013 թվականին Խուանը հայտագրվել է Մեքսիկայի երիտասարդական հավաքականի կազմում՝ մասնակցելու ԿՈՆԿԱԿՖ-ի երիտասարդական առաջնությանը։ Փետրվարի 20-ին, խմբային փուլի, Կյուրոսի երիտասարդական հավաքականի դեմ խաղի ժամանակ Խուանը դարձել է «Դուբլի» հեղինակ։ Մարտի 4-ին, եզրափակիչ փուլում, ԱՄՆ-ի երիտասարդական հավաքականի դեմ խաղի ժամանակ Խուանը գոլ է խփել խաղի սկզբին, և օգնել իր թիմն հաղթել մրցաշարում ։
2014 թվականի նոյեմբերի 12-ին Նիդերլանդների ազգային հավաքականի դեմ ընկերական խաղի ժամանակ Խուանը նշել է իր նորամուտը Մեքսիկայի ազգային հավաքականի կազմում, խաղադաշտ դուրս գալով երկրորդ խաղակեսում, փոխարինելով Միգել Էրերուին ։ 2015 թվականի մայիսի 31-ին, Գվատեմալիյի հետ խաղի ժամանակ, Խուանը խփել է իր առաջին գոլը՝ ազգային թիմի կազմում ։
2015 թվականի ամռանը Խուանը ընդգրկվել է իր թիմի կազմում՝ մասնակցելու Ամերիկայի գավաթի խաղարկությանը, որը անցկացվում էր Չիլիում։ Մրցաշարի ընթացքում նա մասնակցել է Բոլիվիայի, Չիլիի և Էկվադորի հավաքականների դեմ խաղերում։ Նույն թվականին Խուանը դարձլ է ԿՈՆԿԱԿԱՖ-ի ոսկե գավաթի դարփնեկիր։ Մրցաշարի ընթացքում նա մասնակցել է Կուբայի ,Տրինիդադ և Տոբագոյի , Կոստա Ռիկայի , Պանամայի և Ճամայկայի հավաքականների դեմ խաղերում։ Ճամայկայի դեմ խաղի ժամանակ Խուանը գոլ է խփել։
2016 թվականին Խուանն իր թիմի կազմում մասնակցել է Ամերիկայի գավաթի խաղարկությանը, որն անցկացվում էր ԱՄՆ-ում։ Մրցաշարի ընթացքում նա մասնակցել է Ուրուգվայի, Ճամայկաի , Վենեսուելայի և Չիլիի հավաքականների դեմ խաղերում։ Վենեսուելայի հավաքականի դեմ խաղի ժամանակ Խուանը դարձել է գեղեցիկ գոլի հեղինակ, դա եղել է խաղի միակ գոլը։
2018 թվականին Խուանը ընդգրկվել է իր թիմի կազմում մասնակցելու աշխարհի առաջնությանը, որն անցկացվում էր Ռուսաստանում։ Մրցաշարի ընթացքում նա մասնակցել է Հարավային Կորեայի և Շվեդիայի հավաքականների դեմ խաղերում։
Ելույթների վիճակագրություն
2016 թվականի օգոստոսի 24-ի տվյալներով
Ձեռքբերումներ
Թիմային
«Մոնտերրեյ»
«Պորտու»
Միջազգային
Մեքսիկա (մինչև 23)
Անձնական
Լը Վեռնե (Արյեժի գավառ)
Լը Վեռնե (Le Vernet), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սավերդեն կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09331։
Բնակչություն
Համայնքի բնակչությունը 2008 թվականին կազմում էր 632 մարդ։
Արտաքին հղումներ
Կատեգորիա:Ֆրանսիայի համայնքներ
Հեմոֆոբիա
Հեմոֆոբիա կամ Հեմատոֆոբիա (αἷμα-արյուն և -վախ բառերից), արյունահոսության, արյան փոխներարկման, արյունոտ վերքերի, արյան կորստի և արյան ճնշման նկատմամբ վախ։ Ֆոբիայի հակադիրը հեմատոֆիլիան է։ Հետազոտողները նաև միավորում են վախը արյան (հեմատոֆոբիա), վնասվածքների (տրավմոֆոբիա), ներարկումների (թրիփանոֆոբիա) և վիրահատական միջամտության (տոմոֆոբիա) հանդեպ՝ խոսելով «արյունոտ վերքերի ֆոբիայի» մասին ։ Հեմոֆոբիան սոցիոֆոբիայի, աերոֆոբիայի և արախնոֆոբիայի հետ մեկտեղ առավել հաճախ հանդիպող 30 ֆոբիաներից մեկն է և ավելի հաճախ զարգանում է մանկության տարիներին ։ Հեմոֆոբիայի սկսվելու միջին տարիքը տղաների համար 9,3 տարի է, աղջիկների համար՝ 7,5 տարի ։ Մի շարք ուսումնասիրություններում արյան և ներարկման ֆոբիան հավասարապես տարածված է ինչպես տղամարդկանց, այնպես էլ կանանց մոտ, այն դեպքում, երբ մյուսների մոտ կանանց ֆոբիայի գերակշռման միտում է նկատվում ։
Ախտանշաններ
Ոմանք չեն հայտարարում արյան վախի խնդրի մասին, սակայն բախվելով իրենց կամ ուրիշի արյան տեսքին՝ կարող են փակել աչքերը, թեքվել և նույնիսկ ուշաթափվել։ Արյան տեսքից ուշագնացությունը հաճախ բացատրվում է չափից ավելի վազովագալ ռեակցիայով՝ էվոլյուցիայի ընթացքում առաջացած ռեակցիայով, որը դանդաղեցնում է սրտխփոցի հաճախականությունը և նվազեցնում արյան ճնշումը։ Արդյունքում արյունը հոսում է դեպի ոտքեր և ուղեղ ավելի քիչ արյուն և թթվածին է հասնում։ Մարդը զգում է գլխապտույտ, թուլություն, գիտակցության խանգարում ։ Նման ռեակցիա կարող է առաջանալ նաև, եթե հեմոֆոբիայով տառապողը տեսնի արյուն, օրինակ՝ մարտական տեսարանում կամ պարզապես պատկերացնի, որ ինչ-որ մեկն արնահոսում է ։ Հեմոֆոբը կարող է հայտնվել շոկային վիճակում արյունահոսության ժամանակ կամ վնասվածքի ուժեղ ցավից։ Շոկի աստիճանը հաճախ չի համապատասխանում արյան կորստին։ Այս դեպքում ատոնիկ և պարասիմպատիկ ռեակցիաները ինքնատիպ ռեֆլեքս են հանդիսանում, անհրաժեշտ այն բանի համար, որ նվազագույնի հասցվի վնասվածքի անցանկալի հետևանքները ։ Ուսումնասիրություններից մեկում նկարագրվել է արյան ֆոբիայից ֆիզիոլոգիական ռեակցիաները․ հեմոֆոբների սկզբնական ռեակցիան, հեմոֆոբների նախնական արձագանքը, որոնք պետք է տեսնեին բռնության տարրերով և արյունալի տեսարաններով ֆիլմը, սրտի կծկումների և զարկերակային ճնշման հաճախականության ավելացումն էր։ Ֆիլմից առաջ և ընթացքում տեղի է ունեցել սրտի կծկումների հաճախականության և արյան ճնշման անկում։ Այս հետազոտության մեջ հեմոֆոբների մոտավորապես մեկ քառորդը կորցրել է գիտակցությունը կամ մոտ է եղել դրան ։ Սակայն հեմոֆոբին դա կարող է օգտակար լինել. գոյություն ունի վարկած այն մասին, որ արյան տեսքի ժամանակ գիտակցության կորուստը կարող է լինել պաշտպանական կենսաբանական մեխանիզմ, որն իրական վնասվածքի դեպքում թույլ չի տալիս մարդուն ինչ-որ բան անել, ինչը կարող է հանգեցնել արյան հետագա կորստի ։
Ախտանշաններ երեխաների մոտ
Հեմոֆոբիայով տառապող երեխաները կարող են կտրուկ լաց լինել, թաքնվել, հրաժարվել իրենց ծնողներին կամ մտերիմներին թողնել արյան մոտ։ Հնարավոր են հանկարծակի հիստերիաներ ։
Ֆոբիայի պատճառներ
Մասամբ անհնար է որոշել արյան վախի առաջացման պատճառները ։ 1989 թվականին «Ֆոբիաների, վախերի և տագնապային խանգարումների հանրագիտարանում» մեջբերվել են հեմոֆոբիայի մասին դոկտոր Բենջամին Ռաշի խոսքերը․ «Յուրաքանչյուր մարդու մեջ առկա է բնածին վախ արյան տեսքից, որը հնարավոր է բացատրվում է վերքերի ստացումից պաշտպանվելու կամ շրջապատողներին վերքեր հասցնելու արգելքով» ։ Պատճառներից մեկը կարող է լինել գենետիկ տրամադրվածությունը, նախկինում ստացած վնասվածքը՝ ուղղակիորեն կամ անուղղակիորեն կապված արյան հետ ։ Չափազանց հոգատար կամ ընդհանրացված տագնապային խանգարում ունեցող ծնողների կամ դաստիարակների առկայությունը նույնպես կարող է առաջացնել հեմոֆոբիայի զարգացում ։
Ազդեցություն հասարակության վրա
Արյան ֆոբիան որոշ դեպքերում համարվում է ծանր և կարող է սպառնալ մարդու «նորմալ» կենսագործունեությանը, օրինակ, այնպիսի ընթացակարգերի դեպքում, ինչպիսիք են շտապ վիրահատությունը, արյան փոխներարկումը, ինսուլինի ներարկումը, ատամնաբույժի այցելությունը։ Հեմոֆոբները կարող են խուսափել հիվանդների հետ սերտ շփումից, հրաժարվել բժշկի գրավիչ կարիերայից, հոսպիտալացումից, հեռուստացույց դիտելուց կամ տարբեր վնասվածքների և պատահարների մասին թերթերից։ Արյան ծանր ֆոբիայով տառապող կանայք կարող են հրաժարվել հղիությունից արյան վախի, հետազոտության և ծննդաբերության հետ կապված բժշկական ընթացակարգերի պատճառով ։
Բացի այդ, հեմոֆոբներից շատերը, որոնք վախենում են ձեռք բերել միս կամ կենդանիների այլ օրգաններ, դառնում են բուսակեր ։
Ծանոթագրություններ
Կատեգորիա:Ֆոբիաներ Կատեգորիա:Արյուն
Արտավազդ Բրինձյան
Արտավազդ Կյուրեղի Բրինձյան (Հովհաննիսյան, ), հայ հեղափոխական, կուսակցական գործիչ։
Կենսագրություն
Ծնվել է Թիֆլիսում, գրաշարի ընտանիքում։ Հայրը աշխատել է սկզբում Ռոտինյանի տպարանում, ապա՝ հին գրքեր վաճառողի խանութում։ 1911 թվականին ընդունվում է Ներսիսյան դպրոց, որտեղ դառնում է առաջադեմ աշակերտներից մեկը։ Բարձր դասարաններում ներգրավվում է հեղափոխական գործունեության մեջ։ Իր հոր գրավաճառանոցը նրան «գաղտնարան» է ծառայում, որտեղ գրքեր վաճառելու պատրվակով ընդհատակյա աշխատողների հանդիպումներ է կազմակերպում, թռուցիկներ տարածում։ Մի քանի անգամ Արտիստական թատրոնի գալյորկայից ներկայացման ժամանակ նա թռուցիկներ է շպրտել դեպի պարտերը։ Նրա բնակարանում հաճախ գաղտնի ժողովներ և խորհրդակցություններ են անցկացվել։
Բրինձյանի գործունեության մասին գրված է Ս. Վարդանյանի «Ընդհատակում» գրքում (1926), Գ. Քալաշյանի «Թիֆլիսի ընդհատակում» հուշերում (1958), ինչպես նաև «Լենինսկոյե զնամյա» լրագրի 1963 թվականի հոկտեմբերի 20-ի համարում լույս տեսած Ս. Առաքելյանի հոդվածում ։
Ծանոթագրություններ
Կատեգորիա:Վրաստանում գնդակահարվածներ Կատեգորիա:Թիֆլիսի Ներսիսյան դպրոցի շրջանավարտներ Կատեգորիա:Հայ հեղափոխականներ
Էսէռներ
Սոցիալիստ-հեղափոխականների կուսակցություն (Партия социалистов-революционеров, СР - социалисты-революционеры` սոցիալիստ հեղափոխականներ, Էսէռներ)՝ Ռուսական կայսրության, հետագայում՝ Ռուսաստանի հանրապետության և Խորհրդային միության վաղ շրջանում հանդես եկած խոշոր քաղաքական կուսակցություն։